हाम्रा गाउँमा समृद्धिका सम्भावना प्रचूर छन्। तिनलाई कसरी ग्रहण गर्ने भनी पत्ता लगाउनु हाम्रो चुनौती हो। त्यो पत्ता नलाग्दासम्म गाउँहरू गुलजार बनाउन नसकिने प्रस्टै छ। बारी जंगलमा परिणत हुनेछन्। खेत उराठलाग्दा देखिने छन्। यसलाई रोक्न कृषि प्रविधि र सोचमै परिवर्तन गर्नुपर्ने आवश्यकता देखिन्छ। पहाडमा लगाइने दुई अन्नबालीको मात्रै भर गरेर हुँदैन। अन्नबालीका साथै नगदेबालीको विधि पत्ता लगाउन आवश्यक भैसकेको छ। कृषि उत्पादन सोझै बजारमा लग्नुको साटो प्रशोधन गरेर मूल्य अभिवृद्धि गर्नुपर्ने देखिन्छ।
